“Qirollik klubi” bilan 13 ta sovrin yutgan himoyachi Pepe “Beshiktosh” safiga o‘tdi

Portugaliyalik himoyachi Pepe faoliyatini Turkiyaning “Beshiktosh” klubida davom ettiradi. Bu haqda klubning Twitter sahifasi ma’lumot berdi.

34 yoshli himoyachi bunga qadar Fransiyaning “PSJ” klubi bilan muzokara olib borayotgani aytilgandi. Ko‘rinishidan, kelishuv amalga oshmagan. Norasmiy manbalar ma’lumotiga ko‘ra, Pepe “Beshiktosh” bilan ikki yillik shartnomaga imzo chekkan.

Shu yilning iyun oyida Pepening “Real Madrid” bilan shartnomasi o‘z yakuniga yetdi va u erkin agentga aylangandi. “Qirollik klubi” safiga 2007-yilda kelib qo‘shilgan futbolchi, o‘tgan davr mobaynida 300 dan ortiq futbol uchrashuvlarida madridliklar sharafini himoya qildi. “Chempionat” ma’lumotiga ko‘ra, Pepe “Real” bilan 13 ta sovrinni qo‘lga kiritdi.
Kepler Laveran Lima Ferreira’nın (Pepe) Transferi İçin Görüşmelere Başlandıhttps://t.co/PiujJnDYFJ#Beşiktaş pic.twitter.com/WGztfCL16N
— Beşiktaş JK (@Besiktas) July 4, 2017